ভোট কেন্দ্র দখল ও জাল ভোট প্রদানের অভিযোগ তুলে গোকুন্ডা ইউনিয়নের আওয়ামীলীগের বিদ্রোহী প্রার্থী তরুন জননেতা আব্দুর রশিদ টোটন (আনারস মার্কা) সোমবার দুপুরে মোস্তফিহাট বাসস্টান্ড এলাকায় প্রতিবাদ সমাবেশ করেন। প্রতিবাদ সমাবেশে তিনি বলেন, সদর উপজেলার গোকুন্ডা ইউনিয়নের দেয়াল ঘড়ি প্রার্থী গোলাম মোস্তফা স্বপন এর সন্ত্রাসী বাহিনী সকাল থেকেই তিস্তা  বালিকা উচ্চ বিদ্যালয়, তিস্তা খাদেম উচ্চ বিদ্যালয় ও তিস্তা মাদ্রাসা এই ৩টি ভোট কেন্দ্র দখল করে জোর পূর্বক জাল ভোট প্রদান করে।